CELEX: C2005/106/35
Language: el
Date: 2005-04-30 00:00:00
Title: Υπόθεση C-100/05: Αίτηση εκδόσεως προδικαστικής αποφάσεως την οποία υπέβαλε με διάταξη της 18ης Φεβρουαρίου 2005 το Gerechtshof te Amsterdam στο πλαίσιο της υποθέσεως ASM Lithography B. V. κατά Inspecteur van de Belastingdienst/Douane Zuid/kantoor Roermond

30.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/19
            
         Αίτηση εκδόσεως προδικαστικής αποφάσεως την οποία υπέβαλε με διάταξη της 18ης Φεβρουαρίου 2005 το Gerechtshof te Amsterdam στο πλαίσιο της υποθέσεως ASM Lithography B. V. κατά Inspecteur van de Belastingdienst/Douane Zuid/kantoor Roermond
   (Υπόθεση C-100/05)
   (2005/C 106/35)
   Γλώσσα διαδικασίας: η ολλανδική
   Με διάταξη της 18ης Φεβρουαρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 28 Φεβρουαρίου 2005, το Gerechtshof te Amsterdam, στο πλαίσιο της υποθέσεως ASM Lithography B. V. κατά Inspecteur van de Belastingdienst/Douane Zuid/kantoor Roermond,
   υπέβαλε στο Δικαστήριο των Ευρωπαϊκών Κοινοτήτων αίτηση εκδόσεως προδικαστικής αποφάσεως επί των ακόλουθων προδικαστικών ερωτημάτων:
   
               1.
            
            
               Πρέπει η τελωνειακή οφειλή, όσον αφορά προϊόντα τελειοποιήσεως προς επανεξαγωγή όπως τα ένδικα, που θεωρούνται ότι έχουν τεθεί στην κατανάλωση, να καθορίζεται βάσει των κατά το άρθρο 122, στοιχείο γ', του ΚΤΚ (1) στοιχείων δασμολογήσεως, ακόμη κι αν η προσφεύγουσα δεν το έχει προηγουμένως ζητήσει ρητώς;
            
         
               2.
            
            
               Αν στο πρώτο ερώτημα δοθεί αρνητική απάντηση, πρέπει τότε να γίνει δεκτό ένα εκ των υστέρων –μετά την ανακοίνωση του προκύπτοντος από την τελωνειακή οφειλή ποσού δασμών, που υπολογίσθηκε βάσει των κατά το άρθρο 121, παράγραφος 1, του ΚΤΚ στοιχείων δασμολογήσεως– υποβληθέν στο πλαίσιο αιτήσεως επιστροφής βάσει του άρθρου 236 του ΚΤΚ αίτημα (επαν)υπολογισμού του ποσού της τελωνειακής οφειλής βάσει των κατά το άρθρο 122, στοιχείο γ', του ΚΤΚ στοιχείων δασμολογήσεως;
            
         
      (1)  Κανονισμός (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302, της 19ης Οκτωβρίου 1992, σ. 1).